Source: https://www.riigiteataja.ee/akt/12844581
Timestamp: 2018-04-19 21:08:30+00:00
Document Index: 1991008

Matched Legal Cases: ['§ 1', '§ 2', '§ 3', '§ 15', '§ 18', '§ 1', '§ 18', '§ 2', '§ 13', '§ 3']

Käidukorraldusele ja elektritööle esitatavad nõuded – Riigi Teataja
Käidukorraldusele ja elektritööle esitatavad nõuded - sisukord
§ 1 Nõuded käidukorraldusele ja elektritööle
§ 2 Käidukorraldus käidukava alusel
§ 3 Käidukava
RTL 2007, 52, 950
Vastu võetud 19.06.2007 nr 53
Määrus kehtestatakse «Elektriohutusseaduse» § 15 lõike 2 ja § 18 lõike 8 alusel.
§ 1. Nõuded käidukorraldusele ja elektritööle
(1) Elektripaigaldises käidutöid- ja elektritöid tehes peab olema tagatud ohutus ning elektripaigaldis peab pärast tööde teostamist vastama «Elektriohutusseadusest» tulenevatele nõuetele ning olema ettenähtud otstarbel ja viisil kasutamiseks ohutu.
(2) Käidu- ja elektritöödel elektripaigaldises juhindutakse standardist EVS-EN 50110-1 või selle standardi nõuetega vastavuses olevatest dokumentidest.
(3) «Elektriohutusseaduse» § 18 lõikes 4 nimetatud elektriohuteadlikkuse kontrollimine tuleb dokumenteerida. Dokumentide koostamisel võib arvestada käesoleva määruse lisas esitatud näidiseid.
(4) Elektripaigaldise projekti ekspertiis tehakse «Ehitusseaduses» ehitusprojekti ekspertiisile kohalduvate nõuete kohaselt elektritöö ettevõtja poolt, kelle majandustegevuse registri registreeringus on vastav märge elektripaigaldise projekti ekspertiisi tegemise kohta.
§ 2. Käidukorraldus käidukava alusel
Paragrahvi 1 lõikes 2 nimetatud standardi nõuete täitmiseks peab kogu käiduga seotud tegevus «Elektriohutusseaduse» § 13 punktides 2 ja 3 nimetatud juhtudel toimuma elektripaigaldise organisatsioonilisi, struktuurilisi ja funktsionaalseid iseärasusi arvestava kirjaliku käidukava alusel.
§ 3. Käidukava
(1) Käidukavas kajastatakse järgmist:
1) käidu organisatsiooniline korraldus;
2) elektriohuteadlikkus;
3) elektripaigaldise dokumentatsioon;
4) töökorraldus;
5) käidutoimingud;
(2) Käidu organisatsioonilise korralduse kavapunktis selgitatakse elektripaigaldise omaniku, käidukorraldaja, käiduelektriku, lepinguliste elektritööettevõtjate ja teiste käidukorralduses osalevate isikute käidukorraldusalaseid suhteid.
(3) Elektriohuteadlikkuse kavapunktis selgitatakse elektripaigaldises kehtestatud elektriohutusjuhendite kasutamist, elektriala ja ohuteadlike isikute pingevabade, pingealuste või pingelähedaste elektritööde tegemise õiguse andmist ning selleks vajalike teadmiste kontrolli korda.
(4) Elektripaigaldise dokumentatsiooni kavapunktis selgitatakse elektripaigaldise skeemide tegelikkusele vastavuse tagamise ja nende hoidmise korda, seadmete kasutusjuhendite, kontrollmõõtmiste protokollide, tehniliste kontrollide ja muud elektripaigaldist ja selle käitu käsitleva dokumentatsiooni hoidmise korda.
(5) Töökorralduse kavapunktis selgitatakse elektripaigaldises elektriohtlikesse paikadesse tavaisikute ligipääsu piiramise meetmeid, elektritöö tööpaiga tähistamise ja kaitsevahendite kasutamise ja hoidmise korda, tööriistade ja -vahendite kasutamise ning hooldamise korda.
(6) Käidutoimingu kavapunktis selgitatakse elektripaigaldises lülitustoimingute tegemise korda, perioodiliste katsetuste, visuaalsete ülevaatuste ja kontrollmõõtmiste tegemise korda, elektripaigaldise osiste hooldamise korda ja perioodsust, töötoimingute, hooldus- ja remonditööde teostamise korda ning avariide korral tegutsemise korda.
(7) Tehnilise kontrolli kavapunktis selgitatakse elektripaigaldise liigist tuleneva korralise tehnilise kontrolli korraldamist, märgitakse tähtajad ja perioodsus, samuti avastatud puuduste kõrvaldamise korda.
Majandus- ja kommunikatsiooniministri 19. juuni 2007. a määruse nr 53 «Käidukorraldusele ja elektritööle esitatavad nõuded»
ELEKTRIOHUTEADLIKKUSE KONTROLLI PROTOKOLL
Elektriohuteadlikkuse (EOT) kontrolli protokoll nr ................................ 00.00.2007. a.
Kontrolli koht ........................... Õigustatud kontrollija: .......... / käidukorraldaja / isiku sertifitseerija / ..........
Jrk nr Isiku ees- ja perekonnanimi Isiku ametinimetus Tööandja juriidiline nimi, allüksus Elektriohuteadlikkust kontrollitud näidatud tööandja juures nimetatud ametis töötamiseks: Teadmiste hinne
(5-palli-
süsteemis) Kontrollitud isiku allkiri
1 näiteks: elektriala / ohuteadliku isikuna, elektripaigaldises pingetel kuni / üle 1000 V;
Kontrollija nimi: Allkiri:
ELEKTRIOHUTEADLIKKUSE TUNNISTUS
EVS-EN 50110-1
Isik: (nimi, ametinimetus)
Elektriohuteadlikkuse teoreetilisi teadmisi on kontrollitud töötamiseks (märkida, mis ulatuses)
Kontrollija: (nimi ja ametipositsioon):
Kuupäev: kontrolli protokoll nr:
Kontrollija allkiri: